গোটা দেশ ঘুরতে চান মমতা বন্দ্যোপাধ্যায়। সব রাজ্যে ব্রিগেডের মতো সমাবেশ আয়োজনের আবেদন জানালেন তৃণমূলনেত্রী। দেখে নিন এদিন কী কী বলেছেন মমতা বন্দ্যোপাধ্যায়—
• মোদী সরকারের এক্সপায়েরি ডেট পেরিয়ে গিয়েছে। আগামী দিনে নতুন সরকার আসছে। 
• অরবিন্দ কেজরিবাল ঠিক বলেছে, সত্তর বছরে পাকিস্তান যা ক্ষতি করেনি, তার থেকে বেশি ক্ষতি এই সরকার করেছে।
• বাজারে লেগেছে আগুন, জাগুন বাংলা জাগুন। ব্যাঙ্ক, সিবিআই, আরবিআই, গণতন্ত্র সবকিছুতে ধস। শুধু বিজেপি বস।
• নোটবাতিল, জিএসটি করে ভারতকে লুঠ করল। আর বলছে সবাই নাকি দুর্নীতিগ্রস্ত, শুধু তিনিই নাকি সৎ।
• চোরের মায়ের বড় গলা। কত টাকা বিদেশে রেখেছে? কত টাকা ছিল, আর এই পাঁচ বছরে কত হয়েছে?
• রাজনীতির সৌজন্য আপনারা জানেন না। অখিলেশ, লালুজি, মায়াবতী, আমায়— কাউকে আপনি ছাড়েননি। তাহলে সবাই আপনাকে কেন ছাড়বে?
• বিনাশকালে বুদ্ধিনাশ। আমরা টাকা দিচ্ছি, আর এলাকায় এলাকায় ছবি দিয়ে প্রচার করছে বিজেপি।
• ইতিহাস, সংবিধান সব বদলে দিচ্ছে। এবার সরকারটাও বদলে দিতে হবে।
• বলেছিল ২ কোটি চাকরি দেবে। আর শুধু ২০১৮ সালে দেশে ২ কোটি বেকার হয়েছে। পুরোটা ভাঁওতা। চাকরি নেই, তার আবার সংরক্ষণ। 
• কখনও কখনও মানুষকে সিদ্ধান্ত নিতে হয়। কখনও কখনও সবমানুষ একসঙ্গে জোট বাঁধে। আজকে দেশের প্রয়োজনে মানুষকে এক জায়গায় আসতে হবে। 
• সম্মিলিত নেতৃত্ব দেওয়া প্রয়োজন। আপনার দলে কোনও নেতা নেই। তাই আমাদের জোটে সবাই নেতা, সবাই কর্মী।
• আমি চন্দ্রবাবু নাইডু, অরবিন্দ কেজরিবলাকে অনুরোধ করব তাঁদের রাজ্যে কেন্দ্রীয় সভা ডাকতে। আমরা সবাই যাব।
• এই সভা হতেই শুনলাম ফের এজেন্সিকে লাগিয়ে দেওয়ার চেষ্টা হচ্ছে। সিবিআই-এর ইজ্জত নষ্ট করেছে।
• এর পরে ব্যাঙ্কে টাকা রাখলে আর সেই টাকাও ফেরত পাবেন না। ব্যাঙ্কগুলোও সব শেষ করে দিয়েছে।